Kontemplation

Torsdagsmeditation
2028-05-18 07:00 - 07:55, 2028-12-28 07:00 - 07:55, 2029-08-09 07:00 - 07:55, 2030-03-21 07:00 - 07:55, 2030-10-31 07:00 - 07:55, 2026-10-01 07:00 - 07:55, 2027-05-13 07:00 - 07:55, 2027-12-23 07:00 - 07:55 (Europe/Copenhagen) and 99 more dates | Virtuelt
Fælles online meditationer torsdag morgen
Vi har de seneste par år i større og mindre grupper afprøvet at meditere sammen torsdag morgen klokken 7.00 på Zoom.
Med positive resultater.  Det har vist sig at en sådan regelmæssig, enkel og uprætentiøs fælles online meditativ start på dagen, kan være en værdifuld støtte til deltagernes egen praksis.
Derfor ønsker vi, som et forsøg, at brede initiativet ud til en lidt større gruppe.  Som dog stadig vil være begrænset: Det vil, for at værne om trygheden og intimiteten i det virtuelle rum, være en betingelse at deltagerne regelmæssigt har deltaget på Kontemplations kurser og aktiviteter i de sidste fem år.
Hver torsdag morgen kl. 7 sidder vi sammen i stilhed i 50 minutter.  Der undervises ikke, men værten, som vil være et af Kontemplations teammedlemmer, vil holde rummet.
Dette tilbud er tænkt som en støtte til regelmæssig praksis i hverdagen – herunder den særlige værdi det kan have at være del af et community, eller hvad vi kalder et praksisfællesskab.
Det er gratis at deltage.
Du registrerer dig med en mail til Kirsten på ko*****@***********on.dk.  Når du først har tilmeldt dig torsdagsmeditationens e-mail-liste, er det ikke nødvendigt at du registrerer dig fra gang til gang – du er velkommen når det passer for dig.  Kirsten sender Zoom link ud hver onsdag, dagen før torsdagsmorgenmeditation.
Ved siden af at et sådant online praksisfællesskab kan gavne hver enkelt af os i vores proces, er det vores erfaring at det på sigt støtter en gruppefølelse som kan løfte de individuelle processer – og at der helt enkelt er en glæde ved jævnligt at kunne begynde sin dag på denne måde.

Praktisk:

Når du første gang registrerer dig hos Kirsten, beder vi dig skrive lidt om dig selv og din motivation for at deltage, og medsende en oversigt over de tre seneste Kontemplations retreats og/eller fysiske forløb du har deltaget på.  Du modtager derefter fra hende hver onsdag, dagen inden meditationen, et Zoom link hvormed du vil kunne logge på.
Kirsten, Charlotte eller en anden fra vores team, vil torsdag morgen sidde klar til at lukke dig ind kl. 7.00.  Hvor vi siger godmorgen og klokken 7.05 giver signal til at meditationen begynder. Og klokken 7.55 markerer når den er slut. Ønsker deltagerne en god dag og tager afsked.
Vi beder om at man ikke forlader rummet før meditationen er slut – medmindre selvfølgelig der sker noget uforudset der gør at det ikke er muligt at blive.
At man sikrer sig at man sidder uforstyrret – både af omsorg for en selv og for de øvrige deltagere.
Af samme grund beder vi deltagerne om at mute deres mikrofoner i de 50 minutter meditationen varer.
Og at man holder sit kamera åbent og dermed bidrag til oplevelsen af et praksisfællesskab.
Vi siger typisk god morgen til hinanden når vi kommer på, og god dag til hinanden når man logger af.
Velkommen til vores torsdagsmeditationer!

DRØMME, TERAPI OG MEDITATION med psykoterapeut Britta Karlshøj
2026-06-18 18:45 - 21:15
Kontemplation inviterer til et intensivt online forløb om drømme, terapi og meditation med psykoterapeut Britta Karlshøj over fire aftner.
Vi vil vende vores opmærksomhed særligt mod en terapeutisk tilgang til drømme og mod hvordan en meditationspraksis kan befrugte en sådan tilgang.
Der ligger ofte betydningsfulde ressourcer gemt i de dele af vores personlige historie som gennem vores drømme forsøger at påkalde sig vores opmærksomhed.
Sådanne ressourcer – som både kan være lyse og mørke – kræver ofte mere omhu, nænsomhed, hjertemod og støtte end almindelig drømmeforståelse.
Der vil i dette forløb blive god tid til, i en lille og tillidsfuld gruppe, at nå til bunds i de enkelte drømme, at lade erindringer få plads og at mærke, hvad det at fortælle drømmene til en anden og til en underviser sætter i gang.
Ved siden af den selvindsigt som sådanne processer kan give, er der særlige muligheder i at bringe drømmeforståelse og meditation sammen.
Meditation kan øge adgangen til drømmelivet og åbne for dybere og klarere drømme og give ro og stabilitet i mødet med udfordrende materiale fra ens biografi.
Tilsvarende kan arbejdet med drømmeforståelse aktivere og bevidstgøre større dele af ens personlighed og dermed øge den del af én selv, man har med ind i meditationerne.

Hver af aftenerne vil have følgende opbygning:
· En bevægelsessekvens
· En fælles meditation samt kreativ øvelse, der peger ind mod aftenens drømmearbejde
· Præsentation af aftenens tema som vil have særlig fokus på terapeutiske muligheder og udfordringer.
· Udveksling i break-out rum. Deltagerne deles i par, hvor begge arbejder med en drøm fra den forløbne uge. Og hvor vi kommer til at udforske værdierne i at lytte og udtrykke sig ind i et ikke-vurderende og opmærksomt rum.
· Udveksling i det fælles rum.
· Gennemgang af den kommende uges hjemmearbejde (se herunder)
· Fælles afslutningsmeditation

Mellem hver session:
Der vil hver gang blive foreslået et hjemmearbejde, som dels sigter på at huske og nedskrive eventuelle drømme ved at føre en drømmejournal, dels vil indeholde basale, kortere meditative øvelser, der sigter mod at kunne rumme og værdsætte vores sårbarhed. Uden at undervurdere de udfordringer dette giver for os alle.
For at få det fulde udbytte ud af dette forløb skal man forberede sig på at afsætte cirka en halv time om dagen til denne kombination af nedskrivning af drømme og kortere meditative øvelser.

Vi kommer på dette forløb til blandt andet at berøre:
· Basal drømmeforståelse inspireret af især Ole Vedfelt, Bob Moore og Jung og den erfaring og inspiration, der udgår fra Kontemplation.
· Skyggearbejde og arbejde med vores indre modsatkønnethed. Herunder med særlig fokus på de muligheder for frisættelse af spændinger og blokeringer, som kan ligge i en på én gang terapeutisk og meditativ praktisk tilgang til arbejdet med drømme.
· Forskellige andre måder at møde drømmene på; kreativt, kropsligt, meditativt og analytisk.
Vi vil bede ansøgere, vi ikke tidligere har mødt i Kontemplation om, at de medsender et par linjer om deres erfaring med meditation, terapi og lignende.

Dato og tidspunkter:
Online session #1: Onsdag den 6.maj 2026
Online session #2: Onsdag den 20.maj 2026
Online session #3: Onsdag den 3.juni 2026
Online session #4: Torsdag den 18.juni 2026

Alle møder varer fra kl. 18:45 – 21:15

Læs mere om forløbet her >>

Online session med Steen Hildebrandt, Hanneli Ågotsdatter og Peter Høeg (IPA3)
2026-06-16 18:45 - 21:15
Online session for hold 3 på supervisionsforløbet Indre praksis og arbejdsliv.

Supervisionsforløbet Indre praksis og arbejdsliv er for mennesker som ønsker at bringe kvaliteter fra den meditative fordybelse med sig ud i deres arbejdsliv.
Som er indstillet på gennem længere tid at være en del af en gruppe hvori vi sammen vil støtte hinanden i både personlig fordybelse og i at denne fordybelse kan komme til udtryk i den enkeltes faglighed på dennes egen måde.
Forløbet er sammensat med henblik på deltagere som eksempelvist underviser eller/og arbejder kreativt, som er behandlere, terapeuter eller virker i andre omsorgsfunktioner.
Eller som på anden måde er optaget af at forene deres individuelle fordybelse med deres udadvendte engagement.
At gøre sig sine faglige og menneskelige kernekompetencer klart og at undersøge hvordan disse kan forbindes med en meditativ praksis er en essentiel del af forløbet.
Et vigtigt fokus vil yderligere være den sammenhæng mellem indre og ydre bæredygtighed som er én af nutidens helt store opgaver.
Støttet af undervisningen og gruppen vil hver deltager undervejs arbejde med et formidlingsprojekt med relevans for – og med udspring i – den enkeltes faglighed.
Forløbet vil opfordre til, og støtte, at deltagerne etablerer en regelmæssig meditativ praksis
Den meditative og personlige integritet – den tydelige selvfølelse – som kan komme af en sådan regelmæssig praksis, er afgørende når man ønsker at bringe kvaliteter som nærvær og hjertelighed til udtryk i sit arbejdsliv og sin hverdag.
Forløbet består af fire fysiske moduler i Nørre Snede samt tolv onlinesessioner.
Læs mere om forløbet her >>

Online projekt- og skriveværksted med Kirsten Rotbøll Lassen og Jeanette Lykkegård (IPA3)
2026-10-20 18:45 - 21:15, 2027-01-12 18:45 - 21:15
Online projekt- og skriveværksted med Kirsten Rotbøll Lassen og Jeanette Lykkegård for deltagere på supervisionsforløbet Indre praksis og arbejdsliv, hold 3.

Om forløbet:
Supervisionsforløbet Indre praksis og arbejdsliv er for mennesker som ønsker at bringe kvaliteter fra den meditative fordybelse med sig ud i deres arbejdsliv.
Som er indstillet på gennem længere tid at være en del af en gruppe hvori vi sammen vil støtte hinanden i både personlig fordybelse og i at denne fordybelse kan komme til udtryk i den enkeltes faglighed på dennes egen måde.
Forløbet er sammensat med henblik på deltagere som eksempelvist underviser eller/og arbejder kreativt, som er behandlere, terapeuter eller virker i andre omsorgsfunktioner.
Eller som på anden måde er optaget af at forene deres individuelle fordybelse med deres udadvendte engagement.
At gøre sig sine faglige og menneskelige kernekompetencer klart og at undersøge hvordan disse kan forbindes med en meditativ praksis er en essentiel del af forløbet.
Et vigtigt fokus vil yderligere være den sammenhæng mellem indre og ydre bæredygtighed som er én af nutidens helt store opgaver.
Støttet af undervisningen og gruppen vil hver deltager undervejs arbejde med et formidlingsprojekt med relevans for – og med udspring i – den enkeltes faglighed.
Forløbet vil opfordre til, og støtte, at deltagerne etablerer en regelmæssig meditativ praksis
Den meditative og personlige integritet – den tydelige selvfølelse – som kan komme af en sådan regelmæssig praksis, er afgørende når man ønsker at bringe kvaliteter som nærvær og hjertelighed til udtryk i sit arbejdsliv og sin hverdag.
Forløbet består af fire fysiske moduler i Nørre Snede samt tolv onlinesessioner.

Du kan læse mere om Indre praksis og arbejdsliv her.

Søndagsmeditation · online og drop-in
2028-09-24 17:25 - 18:00, 2029-05-06 17:25 - 18:00, 2029-12-16 17:25 - 18:00, 2030-07-28 17:25 - 18:00, 2026-11-22 17:25 - 18:00, 2027-07-04 17:25 - 18:00, 2028-02-13 17:25 - 18:00, 2028-04-30 17:25 - 18:00 and 181 more dates
Hver søndag eftermiddag inviterer vi alle deltagere på forløbene ‘Indre praksis og arbejdsliv’ til, at sidde sammen online, på zoom, til vesper, i tidsrummet 17.30-18.00.
Kirsten er tovholder, og når I logger på, vil det være hende eller en anden fra Kontemplations team som holder rummet.
Vi starter meditationen med at sidde til et stykke musik eller en kort guidning. Derefter sidder vi i stilhed uden guidning. De sidste fem minutter af meditationen vil være til videregivelse, og dette vil blive markeret af den der holder rummet.
Det koster ikke noget at deltage. Det er ikke nødvendigt at til- eller afmelde sig. Det er et drop-in format hvor man møder op som det nu måtte passe for en.
Programmet for søndagsmeditationerne er det samme for hver gang, og forløbet ser således ud:
Kl. 17.25 ankomst. En fra teamet siger god eftermiddag og holder tiden og rummet.
Kl. 17.30 meditationen starter med et stykke musik eller en guidning af en grundøvelse.
Kl. 17.55 værten inviterer til videregivelse.
Kl 18.00 gives signal til at meditationen er slut, og vi tager afsked med ønske om en god aften til alle.
Vi beder om at man kommer til tiden – og om at man ikke forlader rummet før meditationen er slut – medmindre selvfølgelig der sker noget uforudset der gør at det ikke er muligt at blive.
At man sikrer sig at man sidder uforstyrret – både af omsorg for en selv og for de øvrige deltagere.

Af samme grund beder vi deltagerne om at mute deres mikrofoner i de 30 minutter meditationen varer.
Og om at man holder sit kamera åbent og dermed bidrager til oplevelsen af et praksisfællesskab.
Vi siger typisk god eftermiddag til hinanden når vi kommer på, og god aften til hinanden når vi logger af.
Hvis man ønsker at modtage en mail hver lørdag, med velkomst og mødelink (som er det samme hver gang), kan man skrive til Kirsten på ko*****@***********on.dk. Hun sørger for at man kommer på søndagsmeditationernes mailliste. Denne procedure er fordi vi gerne vil undgå at spamme jer og gerne vil være sikre på at mailen er ønsket. Man kan naturligvis til enhver tid afmelde sig listen.
For at holde det meditative rum, vil vi bede om, at man ikke stiller spørgsmål, hvis sådanne skulle opstå. Man er meget velkommen til at spørge via ko*****@***********on.dk.
Og som sagt: Deltagelse er gratis.
